બ્રિટિશ મૉડલ ક્લોઈ એલિંગ

ક્લોઈ અપહરણકર્તાના કબજામાંથી કેવી રીતે ભાગી નીકળ્યાં હતાં અને તેમની વીતક કથા વિશે શંકા વ્યક્ત કરતા લોકોનો સામનો તેઓ કઈ રીતે કરે છે તેની વાત રસપ્રદ છે. 

એ વિશે ક્લોઈએ વિક્ટોરિયા ડર્બીશાયર સાથે વાત કરી હતી.

ખાનાવાળા કબાટ સાથે સાંકળ વડે બે દિવસ બાંધી રાખવામાં આવ્યાં પછી ક્લોઈ તેમને બંધક બનાવનાર વ્યક્તિ સાથે શયન કરવા તૈયાર થયાં હતાં. 

20 વર્ષનાં ક્લોઈ એલિંગે કહ્યું હતું, "અમે એકમેકની સાથે વધારે વાતચીત કરતા થયાં તેમ અમારી વચ્ચેનો સંબંધ ગાઢ થતો રહ્યો હતો."

"હું તેને ગમવા લાગી છું એ મને સમજાયું પછી હું જાણી ગઈ હતી કે એ બાબતનો ઉપયોગ મારા લાભાર્થે કરવાનો છે."

દક્ષિણ લંડનના રહેવાસી ક્લોઈના જણાવ્યા મુજબ, 30 વર્ષના લુકાઝ હેર્બા તેમને ફોટોશૂટની લાલચ આપીને ગયા જુલાઈમાં મિલાન લઈ ગયા હતા. 

તમે આ વાંચ્યું કે નહીં?

જોકે, બાદમાં ક્લોઈને કૅટામાઇનનું ઇન્જેક્શન આપવામાં આવ્યું હતું. તેમનાં વસ્ત્રો ઉતારી લેવામાં આવ્યાં હતાં અને હાથકડી પહેરાવીને એક મોટી બેગમાં બંધ કરી દેવામાં આવ્યાં હતાં. 

એ પછી તેમને એક કારમાં આશરે 193 કિલોમીટર દૂર આવેલા એક અંતરિયાળ ફાર્મ હાઉસમાં લઈ જવામાં આવ્યાં હતાં. 

ક્લોઈના જણાવ્યા મુજબ, હેર્બાએ તેમને કહ્યું હતું કે તેઓ ત્રણ લાખ યુરો નહીં આપે તો તેમને સેક્સ ગુલામ તરીકે વેચી મારવામાં આવશે. 

ક્લોઈએ કહ્યું હતું, "એ ભયાનક હતું. મને લાગ્યું હતું કે એ કહી રહ્યો છે તે બધું સાચું છે અને એ વિશે મને જરાય શંકા ન હતી, કારણ કે એ મારા તમામ સવાલના જવાબ વિગતવાર આપતો હતો." 

"હું તમને ચુંબન કરી શકું?"

ક્લોઈને ઇન્જેક્શન આપીને બેગમાં પૂરી દેવાયાં હતાં

અપહરણકર્તાએ કલોઈને એવું પણ પૂછ્યું હતું કે એ તેમને ચુંબન કરી શકે? તેમની વચ્ચે સંબંધ બંધાઈ શકે?

ક્લોઈએ કહ્યું હતું, "તેના સવાલમાં મને તેની ચુંગાલમાંથી મુક્તિની તક દેખાઈ હતી.

"આપણી વચ્ચે ભવિષ્યમાં સંબંધ બંધાઈ શકે છે એવું મેં તેને કહ્યું ત્યારે તે ઉત્સાહમાં આવી ગયો હતો." 

"એ તેનાં સપનાં જોવા લાગ્યો હતો અને હંમેશાં એ વિશે વાતો કરતો હતો."

"એ નિહાળીને મને થયું હતું કે મારે તેના પ્રેમમાં હોવાનો ઢોંગ કરવાનું ચાલુ રાખવું જોઈએ."

ખંડણીના નાણાં મળશે નહીં એવું ભાન થયું ત્યારે હેર્બાએ ક્લોઈને મુક્ત કર્યાં હતાં અને તેમને મિલાનસ્થિત બ્રિટિશ એલચી કચેરીએ મૂકી ગયો હતો. 

તેઓ એલચી કચેરી ખુલવાની રાહ જોતા હતાં ત્યારે તેમને હસતાં-ગમ્મત કરતાં એક વ્યક્તિએ નિહાળ્યા... \n\nમને ઉપરના લેખ માટે સારું શીર્ષક આપો.
એ મૉડલની કહાણી જેણે પોતાનું અપહરણ કરનારને જ પ્રેમમાં પાડી દીધો